
Ο ρόλος του διεθνούς δικαστηρίου της Χάγης στη διεθνή 
κοινότητα 


Λέξεις-κλειδιά: Ιπίογπαίίοπα! (οιγί οἱ μ5ίΐεθ ἱπ ΤΗ Ηαοιθ, Ιοεις σἰαπαί, ΟΗΕ, γαϊίοηθ πιαϊεγίαθ, 
ΓαΙίΟΠΘ ῥε[5ςοηαθ, Γαϊίοπε ἰοπιροίί, Διεθνές Δικαστήριο της Χάγης, ρήτρα υποχρεωτικής 
δικαιοδοσίας, Υφαλοκρηπίδα του Αιγαίου 


Άννα Ιωαννίδου, Πολιτικός Επιστήµων και Νομικός, ΜΔ Νομικής ΑΠΘ: 


Αυσϊγαοϊ 

Τη ςωρ]εοῖ οἳ ΤΠίς ραρε: ἰς ἵηῃα Ιπῖεγηαϊίοπαἱ (οωγί οἳ ωσῖσς ἴηπ ΤΠο Ηαρις απά Ἶῖς 
πιυ[(ιαἱπιθηςσίοηα Γοἱἰε ἵηπ γοςοἰνίηρ ἴγαηςηαϊίοπαι[ αἱςσριμῖες ἵη ἴπε Ιηϊθιγπαϊίοπαί εοπιπιιΠίϊγ. |η 
ραγϊϊεμίατ, ἰῖ ἴοεµςες οη ἴῃς ρΓοςθςς οἱ ἂρρθεα[ οἵ ἃ οοιΠίτγ ΡεΐοΓς Π απα ἵης οοπα[ίοης ΤΟ: Ἶῖς 
ἱερα[ἰζαϊίοη. Αἲ ἴῃε 5αΠ1θ ἴἶπιε, οπιρῃασὶς ἰς ρἱαςθα οη ἴῃπς εοΠςεηῖϊ οἱ ἴῃθ ραγίϊςς αΠα ἴμοθ ρΓοςθςς 
οἳ εοπε]μαϊἰπρ ἴμπε ]οίηῖ αργθεπιθηῖ. ΕΙΠαΙΙΥ, αηΏ αἰϊεπιρῖ ἰς ΠΊ8ς6 ἴο ἃς5ςεςς ἴῃθ οοηϊγίουμίίοη οἵ ἴπε 
ἱπίεγηαϊίοπα[ (οωγί οἳ )μ5ῖίςθ, ας ννθ6ἰ| ας ἰίς οΗεοϊίνεηθςς ἃς α ΝΝΑΥ οἱ ρθαςσθ{Η| «αἰϊ]οπιεπὶ οἳ 
ἰηϊεγηαῖϊίοπα[ αἰςρμίες. 


Το παρὀν δοκίµιο έχει ως αντικείµενο μελέτης το Διεθνές Δικαστήριο της Χάγης και τον 
πολυδιάστατο ρόλο του ως προς την επίλυση των διακρατικών διαφορών στη διεθνή 
κοινότητα. Ειδικότερα, επικεντρώνεται στη διαδικασία προσφυγής µίας χώρας ενώπιον του και 
στις προὐποθέσεις νοµιµοποίησής της. Παράλληλα, δίνεται έµφαση στη συγκατάθεση των 
διαδίκων κρατὠν και στη διαδικασία σύναψης του συνυποσχετικού. Τέλος, γίνεται µία 
απόπειρα αποτίµησης της συμβολής του Διεθνούς Δικαστηρίου, καθώς και της 
αποτελεσματικότητάς του ως τρόπου ειρηνικής επίλυσης των διεθνών διαφορών. 


Ο πολυδιάστατος ρόλοςτου Διεθνούς Δικαστηρίου στη διεθνή κοινότητα 


Το Διεθνές Δικαστήριο, ξεκινώντας την ιστορική διαδροµή του το 1945, έθεσε ως στὀχο τη 
διατήρηση της διεθνούς ειρήνης και ασφάλειας, τη διευθέτηση διεθνών διαφορών και την 
προώθηση των αρχών της διεθνούς νομιμότητας. Στο θεωρητικό τοµέα η συμβολή του 
Διεθνούς Δικαστηρίου «δεδομένου του κύρους που διαθέτει η νοµολογία του- είναι ουσιαστική 
ως προς την προαγωγή του Διεθνούς Δικαίου και την ανάπτυξη των αρχών του Δικαίου των 
Διεθνών Οργανισμών. 


Κατά την ΨψΨυχροπολεµική, διπολική περίοδο, το έργο του ήταν δυσχερές, καθώς δεν 
απολάμβανε της εμπιστοσύνης όλης της διεθνούς κοινότητας ως ανεξάρτητο και αµμερόληπτο 
παγκόσμιο δικαστήριο. Τα κράτη της Αφρικής και της Ασίας υποστήριζαν ότι το ισχύον και 
εφαρμοζόµενο απὀ το Δικαστήριο Δημόσιο Διεθνές Δίκαιο εµπνεόταν απὀ τον ευρωπαϊκό 
πολιτισμό, ενώ τα κράτη του σοσιαλιστικού µπλοκ αντιμετώπιζαν το Διεθνές Δικαστήριο ως 
καπιταλιστικό προϊόν και θεωρούσαν τις εναντίον τους προσφυγές ως µέσο άσκησης πολιτικής 
πίεσης. Αρκετές φορές, ακόµη, το Διεθνές Δικαστήριο έπρεπε να αντιπαρατεθεί µε τα εθνικά 
συμφέροντα, τα οποία επέβαλαν συχνά την αποχή από την αναγνώριση της υποχρεωτικής 
δικαιοδοσίας και οδηγούσαν σε µορφές πολιτικής συναίνεσης. 


Κατά τη µακρά πορεία του το Διεθνές Δικαστήριο αντιμετώπισε κρίσιµα ζητήματα της διεθνούς 
έννοµης τάξης, όπως η θεσμική λειτουργία της διεθνούς οργάνωσης, η κυριαρχία και οι 

αρμοδιότητες των κρατών, οι θαλάσσιες ζώνες, η διεθνής ευθύνη και η χρήση βίας. Κατά τη 
δεκαετία του ’70 και κυρίως µετά το 1974, το Διεθνές Δικαστήριο βρέθηκε στο επίκεντρο του 
ενδιαφέροντος της Ελλάδας. Μετά την εκδήλωση των τουρκικών διεκδικήσεων στον χώρο του 
Αιγαίου και την Κύπρο, η ελληνική εξωτερική πολιτική προέβαλε ως κύρια σηµεία αναφοράς 
τον σεβασμό των κανόνων και αρχών του διεθνούς δικαίου, την ειρηνική επίλυση των διεθνών 
διαφορών και ανήγαγε το Διεθνές δικαστήριο σε όργανο της δικαιοδοτικής επίλυσης του 
χρόνιου προβλήματος της οριοθέτησης της υφαλοκρηπίδας του Αιγαίου. Μάλιστα το 1994 το 
ελληνικό κράτος προχώρησε στην αναγνώριση της υποχρεωτικής δικαιοδοσίας του Διεθνούς 
Δικαστηρίου, υλοποιώντας στην πράξη τις διακηρύξεις της για προσήλωση στις αρχές της 
διεθνούς νομιμότητας και υπογραμμίζοντας ταυτόχρονα την σηµασία της δικαιοδοτικής οδού 
της Χάγης για την επίλυση διεθνών νομικών διαφορών. 


Σήµερα το Διεθνές Δικαστήριο καλείται να επιτελέσει το δικαιοδοτικὀ του έργο σε ένα 
πολύπλοκο, ρευστό και ανασφαλές µεταδιπολικόὀ περιβάλλον, ὀπου επικαιροποιείται ο 
πόλεμος ως εργαλείο χάραξης της πολιτικής, το δίκαιο του ισχυροτέρου τείνει να υπερισχύσει 
των αρχών του διεθνούς δικαίου και τα κράτη συχνά µε το πρόσχηµα της ιδεολογίας της 
ασφάλειας και µίας ενδεχόµενης τρομοκρατικής απειλής επιλέγουν τη χρήση βίας και την 
απαξίωση των ανθρωπίνων δικαιωμάτων. 


Η νομιμοποίηση στο Διεθνές Δικαστήριο: Φορείς του δικαιώματος παράστασης (/οειμς «ἱαπαί 


Το Διεθνές Δικαστήριο, ὀπως ορίζει το άρθρο 33 8 1 ΧαρτΗξ, εντάσσεται ὡς νοµική μέθοδος 
στο σύστημα ειρηνικής δικαιοδοτικής επίλυσης των διεθνών διενέξεων του ΟΗΕ και έχει ὡς 
αποστολή να αποφαίνεται επί νομικών διαφορών που του υποβάλλουν τα κράτη, τηρώντας και 
ερμηνεύοντας τους κανόνες του διεθνούς δικαίου. Ως εφαρµοστέο δίκαιο απὀ το Διεθνές 
Δικαστήριο ορίζονται, βάσει του άρθρου 38 δ1 ΚατΔΔ, οι διεθνείς συμβάσεις και συνθήκες, το 
διεθνές εθιμικό δίκαιο, οι γενικές αρχές του διεθνούς δικαίου και επικουρικά δικαστικές 
αποφάσεις και διδασκαλίες των πλέον ἐγκριτων δηµοσιολόγων των διαφόρων κρατών. 


Σύμφωνα µε το άρθρο 93 Χαρτηξ, τα κράτη-μέλη του ΟΗΕ είναι αυτοδικαίως συµμβαλλόμενα 
µέρη στο ΚατΔΔ, ενώ κράτη-μη µέλη του ΟΗΕ μπορούν κάτω απὀ ορισμένες προὐποθέσεις, 
που τίθενται από την Γενική Συνέλευση, ύστερα απὀ σύσταση του Συµβουλίου Ασφαλείας να 
γίνουν συμβαλλόμενα µέρη στο ΚατΔΔ. Η δικαιοδοσία του Διεθνούς Δικαστηρίου για µία 
συγκεκριµένη διαφορά µπορεί γίνει αποδεκτή ακόµη και από κράτος µη συμβαλλόμενο µέρος 
στο ΚατΔΔ. 


Σε αντίθεση µε άλλα διεθνή δικαστήρια, όπως το Δικαστήριο Ευρωπαϊκών Κοινοτήτων και το 
Ευρωπαϊκό Δικαστήριο Δικαιωμάτων του Ανθρώπου, στα οποία προσφεύγουν και άτοµα ή µη 
κυβερνητικές οργανώσεις, το άρθρο 34 8 1 ΚατΔΔ ορίζει ότι µόνο τα κράτη μπορούν να είναι 
διάδικοι σε υποθέσεις ενώπιον του Διεθνούς Δικαστηρίου. Οι κατ’ αντιδικίαν δικαζόµενες 
υποθέσεις είναι, καταρχήν, διμερείς και αποσκοπούν στην διάγνωση των δικαιωμάτων των 
διαδίκων κρατών. 


Τα ιδιωτικά συμφέροντα ενός Φυσικού ή νομικού προσώπου, το οποίο υπέστη βλάβη απὀ ένα 
άλλο κράτος δεν μπορούν να αποτελέσουν αντικείµενο διαφοράς ενώπιον του Διεθνούς 
Δικαστηρίου, παρά µόνο όταν ένα κράτος κρίνει σκόπιμη την άσκηση διπλωματικής 
προστασίας υπέρ υπηκόου της, οπότε η αναφυόµενη διένεξη αποκτά διαπολιτειακό 
χαρακτήρα. Η άσκηση διπλωματικής προστασίας θεμελιώνεται στην πεποίθηση ότι το κράτος 
ως κύριος φορέας διεθνών δικαιωμάτων και υποχρεώσεων έχει δικαίωµα να εξασφαλίσει τον 
σεβασμό του διεθνούς δικαίου στο πρόσωπο των πολιτών του. Στην περίπτωση διπλωματικής 

προστασίας η ύπαρξη εννόµου συμφέροντος προκύπτει απὀ τον δεσμό της ιθαγένειας που 
συνδέει το προσφεύγον κράτος µε τον θιγόµενο πολίτη. Ωστόσο, ο θιγόµενος πολίτης θα 
πρέπει να έχει προηγουμένως εξαντλήσει τα εσωτερικά ένδικα µέσα του κράτους που τον 
έβλαψε. Αν και οι ιδιώτες δεν έχουν /οεις σίαπαί ενώπιον του Διεθνούς Δικαστηρίου, µπορεί να 
εξεταστούν ὡς μάρτυρες. 


Οι διεθνείς οργανισμοί, σύμφωνα µε το άρθρο 34 8 2 ΚατΔΔ, επιτρέπεται µόνο να 
παρουσιάσουν πληροφορίες στο Δικαστήριο σε κατ’ αντιδικία υποθέσεις µε ειδικό αντικείµενο, 
όπως η ερμηνεία ιδρυτικής τους πράξης. Η θεωρία του Διεθνούς Δικαίου ἐχει προτείνει την 
τροποποίηση του ΚατΔΔ, ώστε οι διεθνείς οργανισμοί να έχουν δικαίωµα παράστασης ως 
διάδικοι σε κατ’ αντιδικία υποθέσεις. Ενώ η δικαστική οδός είναι ανοιχτή µόνο στα κράτη, οι 
διεθνείς οργανώσεις κατά κάποιον τρόπο μπορούν να «παρίστανται» ενώπιον του Δικαστηρίου 
µέσω της συμβουλευτικής αρμοδιότητας του Διεθνούς Δικαστηρίου να παρέχει γνωμοδοτήσεις 
σε νομικά ζητήµατα κατόπιν αίτησης του Συμβουλίου Ασφαλείας, της Γενικής Συνέλευσης και 
των εξουσιοδοτηµένων απὀ αυτήν ειδικευµένων οργανώσεων (άρθρο 65 δ 1 ΚατΔΔ). Πρέπει 
όµως να σημειωθεί ότι οι γνωμοδοτήσεις του Διεθνούς Δικαστηρίου δεν έχουν νοµικό κύρος 
δικαστικὠν αποφάσεων και συχνά δεν παράγουν πρακτικά αποτελέσµατα. 


Η συγκατάθεση των διαδίκων κρατὠὦν ως εοΠαΠίο για την άσκηση της δικαιοδοτικής 
λειτουργίας του Διεθνούς Δικαστηρίου 


Η θεμελιώδης αρχή της κυριαρχίας των κρατών που διέπει το Διεθνές δίκαιο έχει ως 
αποτέλεσµα την εξής παραδοχή : Για να έχει δικαιοδοσία το Διεθνές Δικαστήριο σε µία 
συγκεκριµένη διεθνή διαφορά, απαιτείται η συγκατάθεση των εμπλεκόμενων σε µία διεθνή 
διένεξη κρατὠν. Η βασική αυτή αρχή διακηρύχθηκε επανειλημμένα απὀ το Δικαστήριο ήδη από 
τα πρώτα χρόνια της λειτουργίας του τόσο στην υπόθεση του Στενού της Κέρκυρας (Ηνωμένο 
Βασίλειο/Αλβανία, 1949) όσο και στην υπόθεση της Απριοϊγαπίἁαη Οἱ (οπιρ8ηγ (Ηνωμένο 
Βασίλειο/Ιράν, 1952). Επομένως, δωσιδικία του Διεθνούς Δικαστηρίου δημιουργείται µόνο 
στην περίπτωση, κατά την οποία το ενδιαφερόμενο κράτος, προβαίνοντας σε µία νομική 
πράξη, δηλώνει την έγκριση ή τη συναίνεση του. 


Ο κανόνας, ο οποίος απαγορεύει την παραπομπή ενός κράτους ενώπιον του Διεθνούς 
Δικαστηρίου χωρίς την συγκατάθεσή του, συνεπάγεται την υποχρέωση του οργάνου να 
εξετάσει κατά πόσο υπάρχει αρµοδιότητά του να επιληφθεί µίας διένεξης. Δεδομένου ότι το 
ίδιο το ΚατΔΔ (άρθρο 36 δ ϐ) χορηγεί στο Δικαστήριο την εξουσία να αποφασίζει περί της 
έκτασης της αρµοδιότητάς του και του αντικειμένου της δίκης, συχνά στην πράξη ανακύπτουν 
και προβάλλονται προδικαστικές ενστάσεις π.χ. ως προς την έλλειψη αποδοχής της 
δικαιοδοσίας του Δικαστηρίου εκ µέρους του διαδίκου ή ως προς την ανυπαρξία νομικής 
διαφοράς. 


Η αρμοδιότητα του Δικαστηρίου, καθώς και η αντιμετώπιση των προδικαστικὠν ενστάσεων 
μπορούν να εξεταστούν είτε σε ξεχωριστό στάδιο της διαδικασίας είτε, όπως ορίζει το άρθρο 
79 δ 8 ΚανονΔΔ, στο στάδιο εξέτασης της ουσίας της υπόθεσης. Τα διάδικα κράτη, για να 
αντιμετωπίσουν µία πιθανή προβολή προδικαστικώὠν ενστάσεων, υιοθετούν συνήθως την 
πρακτική να επιλέγουν πολλές βάσεις αρμοδιότητας του Διεθνούς Δικαστηρίου. 


Οι αποφάσεις του Δικαστηρίου είναι οριστικές, ανέκκλητες και έχουν υποχρεωτική ισχύ µόνο 
για τα διάδικα κράτη, δημιουργώντας δεδικασµένο ἰπῖεί «6. Αν και η εκτελεστικότητα των 
αποφάσεων αποτελεί καταρχήν συνάρτηση της πολιτικής βούλησης του κράτους, σύµφωνα µε 
την ρύθμιση του άρθρου 94 δ 2 ΧαρτΗξ ένα κράτος - στην περίπτωση που το άλλο διάδικο 

κράτος δεν εκπληρώνει τις υποχρεώσεις του - µπορεί να προσφύγει ενώπιον του Συµβουλίου 
Ασφαλείας, προκειµένου να επιτύχει την εκτέλεση µίας απόφασης µέσω ενός θεσπιζόµενου 
κυρωτικού μηχανισμού, ο οποίος προβλέπει ακόµη και τη χρήση βίας. 


Όπως προκύπτει απὀ το ΚατΔΔ, τη διεθνή πρακτική και την νοµολογία του Διεθνούς 
Δικαστηρίου, η συναίνεση των διαδίκων κρατών για τη δικαστική διευθέτηση των διεθνών 
διαφορών τους µπορεί να εκδηλωθεί είτε µε τη µορφή συνομολόγησης συνυποσχετικού ( 
ειδικής σύμβασης }) είτε µετην εισαγωγή ρήτρας δικαιοδοτικής επίλυσης σε διεθνή πολυμερή ή 
διμερή συνθήκη { άρθρο 36 δ 1 ΚατΔΔ ) ἡ µε προηγούµενη δήλωση αποδοχής υποχρεωτικής 
δικαιοδοσίας (άρθρο 36 6 2 ΚατΔΔ ). Παρατηρούμε ότι η συγκατάθεση των διαδίκων κρατών 
µπορεί να αφορά σε συγκεκριμένη υπόθεση ή µία ολόκληρη κατηγορία διαφορών και να 
δηλώθηκε πριν απὀ τη γέννηση της επίδικης διαφοράς ή µετά απὀ αυτήν. 


Η υπό των μερών υποβολή µίας διεθνούς διαφοράς στο Διεθνές Δικαστήριο ενέχει κατά 
κανόνα συμβατικό στοιχείο, δηλαδή εκφράζειτη σύμπτωση της βούλησης δύο ή περισσότερων 
κρατὠν ως προς στην ανάθεση της επίλυσης µίας παρούσης ή μελλοντικής διαφοράς. Η 
υπαγωγή της διεθνούς διαφοράς ενώπιον του Δικαστηρίου είναι σύµβαση µόνο μεταξύ των 
μερών και όχι μεταξύ των μερών και του Δικαστηρίου. Επομένως, λειτουργεί για το Δικαστήριο 
ὡς οοπαΠίο, που το νομιµοποιεί για την άσκηση της δικαιοδοτικής εξουσίαςτου. 


Ειδικότερα, η υπαγωγή µίας υπόθεσης στο Διεθνές Δικαστήριο σύµφωνα µετο άρθρο 40δ 1 
ΚατΔΔ µπορεί να πραγµατοποιηθεί µε δύο είδη εισαγωγικών εγγράφων: 


α) µε κοινοποίηση του συνυποσχετικού που έχουν συνάψει τα ενδιαφερόμενα κράτη και 


β) µε γραπτή αίτηση του ενδιαφερόμενου κράτους, η οποία απευθύνεται στο Γραμματέα του 
Διεθνούς Δικαστηρίου, δηλαδή µε μονομερή προσφυγή, όταν το άλλο µέρος έχει 
προηγουμένως αποδεχθεί την δικαιοδοσία του Δικαστηρίου µε την δήλωση του άρθρου 3662 
ΚατΔΔ ή µε διεθνή συνθήκη ({ διμερή ή πολυμερή ) , στην οποία έχει ενσωματωθεί σχετική 
δικαιοδοτική ρήτρα. 


Η διαδικασία σύναψης του συνυποσχετικού και η λειτουργία του ὡς µέσου υπαγωγής µίας 
έννομης διεθνούς διαφοράς στο Διεθνές Δικαστήριο 


Όταν δύο κράτη συμφωνούν να υποβάλλουν µία συγκεκριμένη διἐνεξή τους στο Διεθνές 
Δικαστήριο, συντάσσουν ένα συνυποσχετικόὀ , το οποίο αποτελεί µία ειδική συμβατική 
αποδοχή της αρμοδιότητας του Δικαστηρίου. Η σύναψη του συνυποσχετικού πραγματοποιείται 
στις περιπτώσεις, ὀπου λείπει η όξυνση στις σχέσεις των κρατών, μεταξύ των οποίων έχει 
ανακύψει µία νοµική διαφορά. Πριν από την σύνταξη του συνυποσχετικού προηγείται η 
διεξαγωγή διαπραγματεύσεων, κατά την διάρκεια των οποίων τα ενδιαφερόμενα κράτη 
ορίζουν το αντικείµενο της δίκης και συμφωνούν ὡς προς την διατύπωση των αιτημάτων που 
θα απευθύνουν στο Διεθνές Δικαστήριο. 


Ένα συνυποσχετικό οπωσδήποτε περιέχειτα εξής στοιχεία στο κείμενό του: 


1) προσδιορίζει τον κανόνα του διεθνούς Δικαίου, ο οποίος διέπει την μεταξύ των μερών 
διεθνή διαφορά, 


2) αναλύει τις θέσεις, τις ερμηνευτικές προσεγγίσεις και την εν γένει νομική επιχειρηµατολογία 
του κάθε κράτους ως προςτην επίδικη διαφορά και 

3) περιλαμβάνει µε σαφήνεια τα αιτήµατα, τα οποία τα διάδικα κράτη απευθύνουν προς το 
Διεθνές Δικαστήριο. 


Η σύναψη του συνυποσχετικού συνοδεύεται απὀ την δήλωση των κρατών ότι θα εκτελέσουν 
την απόφαση του Διεθνούς Δικαστηρίου. Τα κράτη, περιορίζοντας την κυριαρχική τους 
βούληση, προβαίνουν σε µία α ργἰοΓγὶ αυτοδέσµευση, σύμφωνα µε την οποία αναλαμβάνουν 
την υποχρέωση να συμμορφωθούν µετην λύση που θα δώσειτο διεθνές δικαιοδοτικό όργανο. 


Η συνομολόγηση του συνυποσχετικοὐ δεν αποκλείει την περίπτωση να ανακύψουν 
μεταγενέστερες ερμηνευτικές αποκλίσεις, όπως στην υπόθεση Υφαλοκρηπίδα (Τυνησία/Λιβύη, 
1982) ή διαφωνίες αντίληψης σχετικά µε την ισχύ και το εύρος της συμφωνίας, όπως συνέβη 
στην περίπτωση Δικαιοδοσία αλιείας (Ηνωμένο Βασίλειο/Ισλανδία, 1973) και Δικαιοδοσία 
αλιείας (ΟΔ Γερμανία/Ισλανδία, 1973). 


Το συνυποσχετικὀ καταρτίζεται εγγράφως ως κοινή διεθνής σύμβαση, η οποία πρέπει να 
πρωτοκολληθεί στη Γραμματεία του ΟΗΕ, όπως ορίζει το άρθρο 102 δ 1 Χαρτηξ. Το κείµενοτου 
συνυποσχετικού δε θα πρέπει σε καμία περίπτωση να έρχεται σε αντίθεση µετις διατάξεις του 
ΚατΔΔ και τις θεμελιώδεις αρχές του διεθνούς δικονομικού δικαίου. Αρμόδιο για την άσκηση 
του σχετικού ελέγχου είναι µόνο το Διεθνές Δικαστήριο. Κατά τη διάρκεια της δίκης το 
συνυποσχετικὀ µπορεί να υπόκειται σε τροποποιήσεις εκ µέρους των μερών, οι οποίες 
επηρεάζουν τη δίκη αναλόγως. Ωστόσο, δεν µπορεί ο αντιπρόσωπος του διαδίκου να 
τροποποιεί µε απλή δήλωσή του το περιεχόµενο του συνυποσχετικού, αν και ο ίδιος όσον 
αφορά στη δίκη έχειτην ικανότητα να δεσμεύει το κράτοςπου εκπροσωπεί. 


Η πράξη του συνυποσχετικούὐ πρέπει να πληροί ορισμένες τυπικές προδιαγραφές. Για 
παράδειγµα, στην υπόθεση της Υφαλοκρηπίδας του Αιγαίου (1978) το Διεθνές Δικαστήριο 
έκρινε ότι το κοινό ανακοινωθέν της 31ης Μαΐου 1975 εκ µέρους των Κ. Καραμανλή και 5. 
Γεπ]/Γ6Ι δεν αποτελούσε συνυποσχετικό, ούτε άλλου είδους διεθνή συμφωνία, µε την οποία τα 
µέρη δεσμεύονταν να υποβάλουν τη διαφορά για την υφαλοκρηπίδα στο Διεθνές Δικαστήριο 
και συνεπώς δεν προσέδιδε σε αυτό αρμοδιότητα. 


Η συμφωνία δύο ή περισσοτέρων κρατών µε την µορφή του συνυποσχετικού για ααά βος 
υποβολή συγκεκριµένης υπόθεσης προς εκδίκαση στο Διεθνές Δικαστήριο κατά κανόνα 
αναφέρεται σε διαφορά, η οποία ήδη έχει γεννηθεί. Εντούτοις, δεν αποκλείεται να 
συμφωνηθεί εκ των προτέρων μεταξύ ορισμένων κρατών µε ειδική σύμβαση ότι εάν και 
εφόσον προκύψει στο μέλλον μεταξύ τους µία ορισμένη διαφορά, αυτή θα αχθεί ενώπιον του 
Δικαστηρίου. 


Επιπροσθέτως, στη νοµολογία του Διεθνούς Δικαστηρίου συναντάται και η περίπτωση της 
υποβολής µίας διαφοράς µέσω συνυποσχετικού, ενώ τα διάδικα κράτη είχαν ήδη αποδεχτεί τη 
δικαιοδοσία του Δικαστηρίου. Η πρακτική αυτή σχετίζεται µε τη βούληση των μερών να 
προσδιορίσουν επακριβώς αφενός ορισμένα στοιχεία της διαδικασίας και αφετέρου τα 
ζητήματα που θα υποβάλλουν στο Δικαστήριο. 


Τα διάδικα κράτη, αναγνωρίζοντας µέσω του συνυποσχετικού δικαιοδοσία στο Διεθνές 
Δικαστήριο προς επίλυση συγκεκριμένης διένεξης, μπορούν σε έκτακτες περιπτώσεις να 
ζητήσουν απὀ το δικαστήριο να αποφανθεί «κατά το ορθὀν και το ίσον» (0Χ αθαιο οἳί θοπο) 
σύμφωνα µε το άρθρο 38 δ 2 ΚατΔΔ. Ωστόσο, οι διάδικοι ουδέποτε έως σήµερα παρείχαν 
τέτοιου είδους εξουσιοδότηση, διότι στην περίπτωση αυτή θα αναγνώριζαν στο διεθνή δικαστή 
τη δυνατότητα να αποφανθεί ϱχ αεοιο οί Βοπο για το επίδικο αντικείµενο, απολαμβάνοντας 
πλήρη ελευθερία κινήσεων. 

Στην περίπτωση εισαγωγής της δίκης µε τη διαδικασία του συνυποσχετικού, οι διάδικοι δεν 
διακρίνονται σε ενάγον κράτος και εναγόµενο κράτος, αλλά έχουν την ίδια δικονοµική θέση 
απέναντι στο διεθνή δικαστή, διότι και οι δύο αιτούν την παροχή έννοµης προστασίας. Η 
υποβολή µίας διαφοράς µε κοινή συμφωνία των ενδιαφερομένων κρατών σηματοδοτεί 
καταρχήν την αμοιβαία αναγνώριση της α ρηογ ύπαρξης δικονομικού συμφέροντος για την 
έκδοση δεσµευτικής απόφασης. 


Το Δικαστήριο µπορεί, θεωρητικά, να µην αποφανθεί ακόµη και στην περίπτωση, κατά την 
οποία η υπόθεση έχει υποβληθεί µε συνυποσχετικό, αν κρίνει ότι τα διάδικα κράτη δεν έχουν 
επαρκές έννοµο συμφέρον και θεωρήσει το επιχείρημα αυτό ικανό να αιτιολογήσειτην άρνησή 
του να εκδώσει την αιτούµενη απόφαση. Ειδικότερα, το Δικαστήριο θα πρέπει να εξετάσει ϱΧ 
ο/Ηείο το ζήτημα και να καλέσει τα µέρη να αποδείξουν την ύπαρξη δικονομικού συμφέροντος. 
Αν κρίνει ότι δεν είναι αυτό επαρκές, διότι δεν παρουσιάζει τα αναγκαία χαρακτηριστικά του 
ενεστώὠτος και συγκεκριμένου, άµεσου και προσωπικού εννόµου συμφέροντος, τότε θα πρέπει 
να µην αποφανθεί και να απορρίψει την προσφυγή, για να µη θέσει σε κίνδυνο την 
ακεραιότητα της δικαστικής του λειτουργίας. 


Προς επίρρωση της παραπάνω σκέψης αναφέρεται το νομολογιακό παράδειγµα της υπόθεσης 
Η8Υα ἄε | Τοιγς (Κολομβία/Περού, 1951), η οποία συνδεόταν µε ένα πολιτικό συμφέρον και 
όχι ἐέννοµο, το οποίο προῦὺποτίθεται για την άσκηση της δικαιοδοτικής λειτουργίας του 
Δικαστηρίου. Στην υπόθεση αυτή η Κολομβία και το Περού κάλεσαν το Δικαστήριο να τους 
υποδείξει τον τρόπο άρσης του πολιτικού ασύλου που είχε παράνομα χορηγηθεί στο έδαφος 
του Περού απὀ την Κολομβία στον περουβιανής ιθαγένειας πολίτη Η8γα αἄε | Τοιγ6. Το 
δικαστήριο έκρινε ότι ήταν αναρµόδιο να υποδείξει τον τρόπο άρσης του ασύλου, διότι στην 
αντίθετη περίπτωση η απόφασή του δε θα στηριζόταν σε νομικές θεωρήσεις, αλλά µόνο σε 
εκτιμήσεις πρακτικής Φύσης και πολιτικής σκοπιµότητας, οι οποίες δεν εμπίπτουν στη 
δικαστική λειτουργία. 


Η µονοµερής προσφυγή ενός κράτους ενώπιον του Διεθνούς Δικαστηρίου 
α) µε προηγούµενη δήλωση αποδοχής υποχρεωτικής δικαιοδοσίας (άρθρο 36 6 2 ΚατΔΔ) και 


β) µε εισαγωγή ρήτρας δικαιοδοτικής επίλυσης σε διεθνή πολυμερή ή διμερή συνθήκη ({ άρθρο 
36 6 1 ΚατΔΔ). 


Η υπαγωγή µίας υπόθεσης στο Διεθνές Δικαστήριο µε μονομερή αίτηση προὐποθέτει ότι τα 
κράτη έχουν αποδεχθεί εκ των προτέρων τη δικαιοδοσία του για µία κατηγορία διαφορών, 
δηλαδή σε χρονική στιγµή που προηγείται της υποβολής της υπόθεσης, είτε µε δήλωση του 
άρθρου 36 δ 2 ΚατΔΔ είτε µε σύναψη διμερούς ή πολυμερούς συνθήκης, στην οποία 
ενσωματώνεται σχετική δικαιοδοτική ρήτρα. 

Σύμφωνα µε τη ρύθμιση του άρθρου 36 δ 2 ΚατΔΔ, τα κράτη μπορούν οποτεδήποτε να 
αποδεχθούν {ἱρςο [αοίΐο, χωρίς άλλη ειδική συμφωνία, τη δικαιοδοσία του Διεθνούς 
Δικαστηρίου έναντι οποιουδήποτε άλλους κράτους, το οποίο έχει αποδεχθεί ή θα αποδεχθεί τη 
ίδια δικαιοδοσία. Η δικαιοδοσία του Διεθνούς Δικαστηρίου που αναγνωρίζεται µέσω της 
αποδοχής της προαιρετικής ρήτρας εκτείνεται σε όλες της νομικής Φύσης διαφορές που 
αφορούν: 

α) στην ερμηνεία µίας συνθήκης, 


β) σε κάθε ζήτημα διεθνούς δικαίου, 

γ) στην ύπαρξη γεγονότος, το οποίο αν βεβαιωνόταν θα αποτελούσε παραβίαση διεθνούς 
υποχρέωσης και 


ὃ) στη φύση ή την έκταση της οφειλόμενης επανόρθωσης για την παραβίαση διεθνούς 
υποχρέωσης. 


Οι δηλώσεις αποδοχής υποχρεωτικής δικαιοδοσίας του Διεθνούς Δικαστηρίου κατατίθενται 
στον Γενικό Γραμματέα του ΟΗΕ, ο οποίος διαβιβάζει στην συνέχεια αντίγραφά τους στα κράτη, 
που είναι συμβαλλόμενα µέρη στο ΚατΔΔ ( άρθρο 36 8 4 ). Η ἐναρξη ισχύος µίας δήλωσης 
συμπίπτει καταρχήν µε την ηµεροµηνία κατάθεσής της, εκτός αν δηλωθεί κάτι άλλο. Κατά την 
νοµολογία του Δικαστηρίου , δεν είναι αναγκαίο να έχει παρέλθει κάποιο χρονικό διάστηµα 
μεταξύ της κατάθεσης της δήλωσης και της άσκησης της προσφυγής. 


Οι δύο µονομερείς διακηρύξεις των διαδίκων κρατών κατά την έκταση που συμπίπτουν 
παράγουν ένα συναινετικό δεσμό, ο οποίος προσδίδει αρμοδιότητα στο Δικαστήριο για την 
εκδίκαση της υπόθεση τους. Το βασικό χαρακτηριστικό των δηλώσεων του άρθρου 36 6 2 
ΚατΔΔ είναι ότι πρόκειται για µονομερείς δικαιοπραξίες που έχουν το πλεονέκτημα να µην 
εξαρτώνται απὀ τη βούληση και τη συμφωνία άλλων κρατών. Ταυτόχρονα, ὁμως, 
παρουσιάζουν το µειονέκτηµα ότι η αποτελεσµατικότητά τους εξαρτάται απὀ τον αριθµό των 
κρατών που έχουν προβεί σε ανάλογες δηλώσεις και επιπλέον σε αρκετές περιπτώσεις στην 
ίδια τη δήλωση υπάρχει και περιορισμός ἡ επιφύλαξη σχετικά µε την υπαγωγή ορισμένων 
κατηγοριών διαφορών. 


Για την ερμηνεία των όρων µίας μονομερούς δήλωσης είναι απαραίτητο να λαμβάνεται υπόψη 
η αρχή της αµοιβαιότητας ανεξάρτητα απὀ το εάν αναγράφεται ρητά στη δήλωση ή ὀχι, διότι 
αυτή αποτελεί για το Διεθνές Δικαστήριο απόρροια της αρχής της δικονοµικής ισότητας των 
διαδίκων. Αν µία χώρα έχει διατυπώσει επιφύλαξη στη δήλωσή της δεν µπορεί να εναχθεί 
ενώπιον του Δικαστηρίου για διαφορά που εμπίπτει στον τοµέα της επιφύλαξης και αντίστοιχα 
δεν µπορεί να ενάγει άλλο κράτος για µία διαφορά, την οποία η ίδια έχει αποκλείσει απὀ το 
πεδίο δικαιοδοσίας του Δικαστηρίου. 


Μέσω των επιφυλάξεων, δηλαδή των όρων, εξαιρέσεων ή περιορισμών, που συνοδεύουν 
αρκετές Φορές το κείµενο των δηλώσεων, ένα κράτος έχει τη δυνατότητα να περιορίζει το 
περιεχόµενοτης δἐσµευσήςτου, αποκλείοντας ορισμένες διαφορές απὀ το πεδίο δικαιοδοσίας 
του Δικαστηρίου. Οι επιφυλάξεις μπορούν να έχουν το χαρακτήρα Γαΐΐοηο ἰεπιρογίς, όπως στις 
περιπτώσεις κατά τις οποίες 1) τα κράτη επιφυλάσσονται του δικαιώματος να κοινοποιήσουν 
ανά πάσα στιγµή την ανάκληση της δήλωσης αποδοχής της δικαιοδοσίας του Διεθνούς 
Δικαστηρίου µε προειδοποίηση ή όχι και 2) τα κράτη δεσμεύονται µόνο για τις μελλοντικές 
διαφορές και όχι για τις διαφορές που γεννήθηκαν προγενέστερα της δἠήλωσήςτους, οι οποίες 
δεν μπορούν να εξεταστούν απὀ το Διεθνές Δικαστήριο. Μία συνήθης επιφύλαξη Γαϊίοηπθ 
ππαἰφγίαῬ γενικού χαρακτήρα είναι αυτή της εσωτερικής αρμοδιότητας , η οποία αφορά στις 
διαφορές που σύμφωνα µε το Διεθνές Δίκαιο εμπίπτουν στην εθνική εσωτερική αρμοδιότητα 
του κράτους. Η επιφύλαξη αυτή αντιστοιχεί στο άρθρο 2 δ 7 του Χαρτηξ, το οποίο δεν 
επιτρέπει στον ΟΗΕ να επεμβαίνει στις υποθέσεις που άπτονται της εθνικής αρμοδιότητας ενός 
κράτος. 


Ως προς τις επιφυλάξεις γαϊοπο ππαϊεΓίαθ ειδικού χαρακτήρα παρατηρούμε ὁτι αυτές 
σχετίζονται µε διαφορές επί συγκεκριμένων θεμάτων, ὀπωςη εθνική ασφάλεια και η άµυνα, το 
εδαφικό καθεστώς, η κατάσταση πολέμου και οι διενέξεις που δημιουργήθηκαν κατά τη 
διάρκεια ή λόγω πολεμικών εχθροπραξιών. Επιπλέον, οι επιφυλάξεις αυτές αναφέρονται σε 
διαφορές, για τις οποίες προβλέπεται ένας άλλος τρόπος ειρηνικού διακανονισμού. Αυτό το 


πώ 


είδος επιφυλάξεων παραπέμπει στο άρθρο 95 του Χαρτηξ, το οποίο προβλέπει ότιτα µέλη του 
ΟΗΕ μπορούν να εμπιστεύονται -με βάση προὐφιστάμενες ή μελλοντικές συμφωνίες- την 
επίλυση των διαφορών τους σε άλλα δικαστήρια εκτός απὀ το Διεθνές Δικαστήριο. Τέλος, δεν 
αποκλείεται και η ένταξη στη δήλωση του άρθρου 36 8δ 2 ΚανΔΔ επιφυλάξεων Γαϊίοηθ ΩθΙςΟΠαΘ. 
Στην περίπτωση αυτή, τα κράτη μπορούν να αποκλείσουν της δικαιοδοσίας του Διεθνούς 
Δικαστηρίου ενδεχόµενες διαφορές τους µε ορισμένες κατηγορίες κρατών, όπως αυτά που δεν 
είναι µέλη του ΟΗΕ ή µε αυτά που δε διατηρούν διπλωματικές σχέσεις. 


Ως προς την υπαγωγή µίας νομικής διαφοράς στο Διεθνές Δικαστήριο βάσει δικαιοδοτικής 
ρήτρας που έχει ενσωματωθεί σε διμερή ή πολυμερή διεθνή συνθήκη (άρθρο 36 δ 1 ΚατΔΔ) 
επισηµαίνουµετα εξής : Στο οο{ρις των συνθηκών συνήθως περιλαμβάνονται ρήτρες, οι οποίες 
ουσιαστικά αναγνωρίζουν στο Διεθνές Δικαστήριο την εξουσία να εξετάσει κατόπιν 
παραπομπής διαφορές σχετικά µε την ερμηνεία ή την εφαρµογή των ρυθμιζοµένων απὀ την 
συνθήκη θεμάτων. Μία τέτοια εφαρµογή έγινε το 1980 στην υπόθεση Αμερικάνικο 
Διπλωματικό και Προξενικό Προσωπικό στην Τεχεράνη (ΗΠΑ/Ιράν) µε βάση σχετικά άρθρα των 
πολυμερών συµβάσεων της Βιέννης του 1961 και 1963 για τις διπλωματικές και προξενικές 
σχέσεις αντίστοιχα. 


Η διαιτητική ρήτρα δικαιοδοσίας του Διεθνούς Δικαστηρίου περιέχεται συνήθως σε συμβάσεις 
κωδικοποιητικού χαρακτήρα και εντάσσεται σε χωριστό πρωτόκολλο, ώστε να υπάρχει η 
διαφοροποίηση μεταξύ της υποχρέωσης καλόπιστης εκτέλεσης του περιεχοµένου της 
σύμβασης και της δυνατότητας επιλογής διαφόρων µέσων διακανονισμού των διαφορών που 
ενδεχομένως θα προκύψουν. 


Σύμφωνα µετο άρθρο 36 δ1 ΚατΔΔ, η διµερής ή πολυµερής σύμβαση, απὀ την οποία αντλεί το 
Δικαστήριο τη δικαιοδοσία του, αρκεί να είναι σε ισχύ κατά τον χρόνο της κάταρξης της δίκης. 
Αν συνεπώς παύσει για οποιοδήποτε λόγο η ισχύς της σύμβασης πριν το πέρας της δίκης, δεν 
αναιρείται η δικαιοδοσία του Δικαστηρίου στη δεδομένη υπόθεση. 


Πρέπει, ακόµη, να σημειωθεί ότι η ερμηνεία ρητρὠν δικαιοδοσίας που προβλέπονται σε 
διεθνή συνθήκη µπορεί να παρουσιάσει στην πράξη πολλές δυσχέρειες. Το Δικαστήριο σε αυτή 
την περίπτωση ερευνά διεξοδικά τη διαιτητική ρήτρα, όπως στο ζήτημα της ερμηνείας του 
άρθρου ΙΧτης Σύμβασης Γενοκτονίαςτου 1948, όσον αφορά στη διεθνή ευθύνη των κρατών. 


Βάσει µίας διμερούς συνθήκης ένα κράτος µπορεί να δεσμευτεί είτε ως προς διαφορές που θα 
προκύψουν σε ευρύτερους τοµείς είτε κατά τρόπο περιορισμένο και σε σχέση µε μικρότερης 
κλίμακας αντικείµενο, όπως η περίπτωση της γαλλοελβετικής σύμβασης για το αεροδρόµιο της 
Βαα-Μιίπουςε (1949). 


Αποτίμηση της συνεισφοράς του Διεθνούς Δικαστηρίου ως µεθόδου ειρηνικής διευθέτησης 
των διαφορών μεταξύ των κρατών 


Είναι γεγονός ότι η δικαιοδοσία του Διεθνούς Δικαστηρίου στις περιπτώσεις διατάραξης της 
διεθνούς ευταξίας παραμένει σε µεγάλο βαθµό προαιρετική. Από τον σχετικά µικρό αριθµό 
των υποθέσεων που έχουν εκδικαστεί κατά τη μακρόχρονη λειτουργία του προκύπτει ότι 
υπάρχει η γενική τάση των κρατών να µην καταφεύγουν στη δικαστική μέθοδο διακανονισμού 
για την επίλυση των μεταξύ τους διαφορών. 


Η επιλογή της προσφυγής ή µη ενός κράτους στο Διεθνές Δικαστήριο θα μπορούσε να 
χαρακτηριστεί και ὡς πολιτική πράξη, καθώς υπεισέρχονται σε αυτήν και εξωνομικοί 
παράγοντες, όπως η εξυπηρέτηση του εθνικού συμφέροντος. Συνήθως στην ίδια διαφορά 


ο 


συνυπάρχουν νομικές και πολιτικές πτυχές και θα μπορούσε να θεωρηθεί ακραία η άποψη, 
σύμφωνα µε την οποία υφίσταται µία απόλυτη διχοτόμηση του νομικού απὀ το πολιτικό πεδίο. 
Εξάλλου, δεν έχει προταθεί απὀ την επιστήµη ένα πειστικό θεωρητικό κριτήριο για τη διάκριση 
µίας πολιτικής απὀ µία νομική πράξη που ανάγεται στο χώροτου δημοσίου διεθνούς δικαίου. 


Είναι αδιαμφισβήτητο ότι µόνο η μειοψηφία των κρατών-μελών του ΟΗΕ έχει προσχωρήσει 
στη ρήτρα υποχρεωτικής δικαιοδοσίας του άρθρου 36 δ 2 ΚατΔΔ. Επιπρόσθετα, η πρακτική 
αξία της προσχώρησης έχει αμβλυνθεί απὀ το γεγονός ότι τα περισσότερα από αυτά τα κράτη 
διατύπωσαν επιφυλάξεις κατά την προσχώρησή τους, όπως η ρήτρα µε την οποία 
επιφυλάσσεται στο κράτος ο χαρακτηρισμός µίας υπόθεσης ὡς υπαγόμενης στην εθνική 
δικαιοδοσία και συνεπώς µη δυνάµενης να αχθεί ενώπιον του Διεθνούς Δικαστηρίου. Αξίζει, 
ακόµη, να αναφερθεί ότι η διάταξη του άρθρου 36 δ 2 ΚατΔΔ είναι ελαστική και επιτρέπει κάθε 
είδους επιφύλαξη που δεν αντιτίθεται στο ΚατΔΔ. 


Τέλος, αξίζει να σημειωθεί ότι η επίκληση και η αποτελεσµατικότητα των εν λόγω συµβάσεων 
είναι περιορισμένη, διότι τα συμβαλλόμενα κράτη σε πολυμερείς συνθήκες -που το 
περιεχόμενό τους είναι δεκτικό επιφυλάξεων- θέτουν γενικές επιφυλάξεις, οι οποίες όµως σε 
κάθε περίπτωση πρέπει να µην αναιρούν τη συνθήκη και να γίνονται αποδεκτές απὀ τα 
υπόλοιπα συμβαλλόμενα µέρη. Δε θα πρέπει ακόµη να παραβλεφθεί ὁτι στις πολυμερείς 
διεθνείς συνθήκες περιορισμένα απαντάται η ρήτρα υποχρεωτικής δικαιοδοσίας, ενώ οι 
περισσότερες απὀ τις διμερείς συνθήκες που περιέχουν την εν λόγω ρήτρα είναι σύµφωνα 
Φιλίας και συνεπώς η σηµασία της είναι περισσότερο θεωρητική. 

